Somogyvári Rudolf

Somogyvári Rudolf, születési nevén: Skoda Rezső (Budapest, 1916. november 30. – Budapest, 1976. szeptember 27.) kétszeres Jászai Mari-díjas magyar színművész.

Életpályája 
Édesapja Skoda Rudolf (1881–1955) katonatiszt, édesanyja Ott Terézia (1888–1969). Nagyapja Skoda Ferenc császári és királyi tábornok. Két testvére volt: Egon és Mariann. Már gyermekkorában jól rajzolt, festőművésznek készült. Gimnáziumi évei során rendszeresen sportolt.

1937-ben elvégezte az Országos Színészegyesület Színészképző iskoláját, ezután vette fel a Somogyvári Rudolf nevet. 1938–1940 között a Magyar Színház tagja volt. Első jelentősebb szerepét Zilahy Lajos A szűz és a gödölye című darabjában kapta. Miskolcon játszották az ősbemutatót, ahol Somogyvári hamar népszerű lett, a budapesti premier alkalmával pedig már városszerte ünnepelték. Mindig elegáns megjelenése hamar meghódította a nézőket. 1940–1942 között vidéki színházak tagja volt.

1942-től rövid ideig az Andrássy úti Színházban játszott, közben behívták katonának. 1945-ben hadifogságba esett. Baskíriába vitték, onnan a kijevi nagytábor lakója lett, „a napsütötte Szovjetunióban”, ahogy később maga mesélte. A lágerben tábori színjátszó kört alakított, amelynek vezetője, „díszlet- és jelmeztervezője” lett. „Isten küldte Őt közénk”, mondták volt fogolytársai, hogy a szenvedések idejére életet vigyen a táborlakóknak.

1949-től a Vidám, az Úttörő és a Petőfi színházak tagja volt. 1956–1960 között az 1956-os hozzáállásáért száműzték a budapesti színházakból. A Szolnoki Szigligeti Színházba helyezték, a „színészek büntetőszázadába”, ráadásul rokonságba keverték Somogyváry Gyula íróval, akit az akkori kultúrpolitika szélsőjobboldalinak tartott, emiatt is meghurcolták. Legjobb barátja a szintén szolnoki „száműzetésben” élő Mensáros László volt. 1963–1969 között a Thália Színház tagja, majd 1969–1976 között a Vígszínház tagja lett.

Markáns hangszíne révén keresett szinkronszínész volt. A Magyar Televízióban 1968-ban bemutatott Őrjárat a kozmoszban – Az Orion űrhajó fantasztikus kalandjai című német tévésorozat eredeti szinkronváltozatában Villa ezredes, állambiztonsági főnök (Friedrich Joloff) az ő hangján szólalt meg.

1976 nyarán megbetegedett, kórházba került. Az orvosok csontszarkóma betegséget állapítottak meg nála. Műtétek sora sem tudta megmenteni, szeptember végén eltávozott az élők világából. Halálát követően jelent meg az LGT-nek az emléke előtt tisztelgő Elkésett dal (S. R. emlékére) című dala, amely a Zene – Mindenki másképp csinálja című lemezen jelent meg, és Presser Gábor Szent István körút 14. című musicaljében is helyet kapott.

Magánélete 
Kétszer nősült, két gyermeke született: Krisztina és Péter.

Gyermekkori vágyát csak részben valósíthatta meg: magának rajzolt. Rajzolt a próbák alatt, a büfében, színképeket tervezett, melyeknek eddig csak elenyésző hányada láthatott napvilágot. Csak a színpadon érezte jól magát.

Főbb szerepei

Színház 
A Színházi adattárban regisztrált bemutatóinak száma: 103, ugyanitt százharminchárom fényképfelvétel őrzi emlékét.

Film 
{{oszloplista|2|
 A kőszívű ember fiai (1937)
 Két fogoly (1937)
 Viki (1937)
 Pénz áll a házhoz (1939)
 Lelki klinika (1941)
 A harag napja (1953)
 Föltámadott a tenger (1953)
 Rákóczi hadnagya (1953)
 Fel a fejjel (1954)
 Budapesti tavasz (1955)
 Gázolás (1955)
 Különös ismertetőjel (1955)
 A csodacsatár (1956)
 Hannibál tanár úr (1956)
 Szakadék (1956)
 Csigalépcső (1957)
 Sorompó (1959)
 Fény a redőny mögött (1964)
 A kőszívű ember fiai (1964)
 Szegénylegények (1965)
 Fiúk a térről (1967)
 Egy szerelem három éjszakája (1967)
 Sellő a pecsétgyűrűn (1967)
 Ninocska, avagy azok az átkozott férfiak (1967) –Trubnyikov/házigazda
 Egri csillagok (1968) – Hegedűs István
 Holdudvar (1969)
 Történelmi magánügyek (1969)
 Az ember tragédiája (1969)
 Őrjárat az égen (1970)
 Mérsékelt égöv (1970)
 Üvegkalitka (1970)
 Egy óra múlva itt vagyok… (1971)
 Széchenyi meggyilkoltatása (1971)
 Villa a Lidon (1971)
 Fuss, hogy utolérjenek! (1972)
 Bob herceg (1972) – Lancaster kapitány
 A magyar ugaron (1972)
 Emberrablás magyar módra (1972)
 Pirx kalandjai (1972)
 Sólyom a sasfészekben (1973)
 Csínom Palkó (1973)
 Gőzfürdő (1973)
 Szeptember végén (1973)
 Lyuk az életrajzon (1973)
 ...és mégis mozog a Föld (1973)
 Zrínyi (1973)
 III. Béla (1974)
 Gulliver a törpék országában (1974)
 Pokol - Inferno (1974)
 Bach Arnstadtban (1975)
 Őszi versenyek (1975)
 Gilgames (1975)
 Felelet (1975)
 Csontváry (1975)
 Kopjások (1975)
 Vállald önmagadat (1975)
 Kántor (1976)
 Köznapi legenda (1976) -Ügyész hangja
 Fekete gyémántok (1976) – Sondershein báró, a tőzsdekirály
 Volt egyszer egy színház (1976)
 A zöld köves gyűrű (1976)
}}

 Rajzfilm 
 MZ/X hangja (Mézga család, 1968–1969)

 Szinkronszerepei 
 Van, aki forrón szereti'' (1970) – Spats Colombo magyar hangja

Hangjáték, Rádió 
 Dékány András: A verbunkos cigány (1950)
 Erskine Caldwell: Embervadászat (1950)
 Móricz Zsigmond: Rokonok (1950)
 Sinclair Lewis: Dr. Arrowsmith (1954)
 Shakespeare: II.Richárd (1964)
 Wlodzimierz Odojewski: Táncóra (1964)
 Mándy Iván: Rajzold fel Kávés Katicát! (1965)
 Lope de Vega: Hej Madrid, Madrid! (1966)
 Janusz Krasinski: Sztriptíz (1967)
 Mihail Solohov: Csendes Don (1967)
 Dygat, Stanislaw: A Bodeni tó (1968)
 Gergely Sándor: Vitézek és hősök (1968)
 Kozmac-Mejak: Tantadruj (1968)
 Bodelsen, Anders: Előléptetés (1969)
 F. Rácz Kálmán: Narancs az ágyon (1969) 
 Jókai Mór: Erdély aranykora (1969)
 Hilda Lawrence: Sárga kesztyűk (1970)
 Homérosz: Odüsszeia (1970)
 Hubay Miklós: Magnificat (1970)
 Dumas, Alexandre: A három testőr (1971)
 Somogyi Tóth Sándor: Tigris vagy birka (1971)
 Montanelli, Indro: Della Rovere tábornok (1972)
 Takács Tibor: Erdély köpönyegében (1972)
 Hegedűs Géza: A szépséges Meluzina (1973)
 Henry Kane: Peter Chambers egy napja (1973)
 Karinthy Frigyes: E korban, melynek mérlege hamis (1973)
 Verne, Jules: Várkastély a Kárpátokban (1973)
 Karinthy Frigyes: Hannibál és társai (1974)
 Eduard Fiker: A halott nem azonos (1976)

Kitüntetései 
 Jászai Mari-díj (1956, 1968)
 Ajtay Andor-emlékdíj (1976)

Megjegyzések

Jegyzetek

További információk 
 
 
 
 
 Színészkönyvtár
 Vígszínház.hu

1916-ban született személyek
1976-ban elhunyt személyek
Magyar színészek
Jászai Mari-díjasok
Ajtay Andor-díjasok
Családi nevüket magyarosított személyek
Budapesten született személyek
Magyar szinkronszínészek
Rákban elhunyt személyek